पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय सीएचसी के अलावा दो अन्य स्थानों पर गुरुवार को कोविड-19 का टीकाकरण किया गया। इस दौरान 18 से 45 वर्ष के मीडिया कर्मियों, आंगनबाड़ी सेविकाओं समेत कुल 40 लोगों ने टीका लिया। जबकि बागरवन एवं पतनुक्का में 45 वर्ष से ऊपर के लोगों को कोरोना का टीका दिया गया। मौके पर प्रभारी चिकित्सा पदाधिकारी डॉ. एजाज अहमद, डॉ. संत शरण प्रसाद, स्वास्थ्य प्रबंधक अनील कुमार, प्रखंड अनुश्रवण मूल्यांकन सहायक मनोज कुमार, बीसीएम लवली कुमारी आदि मौजूद थी। दूसरी ओर बोखड़ा पीएचसी में लगाये गये कोरोना जांच शिविर में कुल 65 लोगों की जांच की गई। जिसमें 6 लोगों की रिपोर्ट कोरोना पॉजिटिव आयी। इस बाबत स्वास्थ्य प्रबंधक अनिल कुमार ने बताया कि कोरोना पॉजिटिव मिलें मरीजों को होम आइसोलेशन में रहने की सलाह देते हुए घर भेज दिया गया है। मौके पर एलटी वसीम रजा, अखिलेश कुमार आदि स्वास्थ्य कर्मी मौजूद थे।
पुपरी में दस लोग पॉजिटिव
कोरोना के बढ़ते प्रकोप को देखते हुए जांच की प्रक्रिया को बढ़ायी जा रही है। जांच के दौरान स्थानीय पीएचसी में कुल 83 लोगों का कोरोना टेस्ट किया गया, जिसमें 10 व्यक्ति कोरोना पॉजिटिव पाए गये हैं। इस संबंध में बीडीओ रागनी साहू ने बताया कि सभी पॉजिटिव लोगों को होम कोरंटाइन किया गया है। वही उस क्षेत्र को कंटेनमेंट जोन घोषित कर उसके पूरे परिवार की जांच की प्रक्रिया शुरू कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn